סיימון פוספורד

סַייְמוֹן (גֵ'ייְמְס) פּוֹסְפוֹרְד (באנגלית: Simon Posford); נולד ב-28 באוקטובר 1971, הידוע בשם הבמה Hallucinogen (הַלּוּסִינוֹגֵ'ן), הוא מוזיקאי ומפיק בריטי המתמחה במוזיקה אלקטרונית פסיכדלית המקיפה ז'אנרים רבים כמו טראנס פסיכדלי, דאב, מוזיקת עולם, דאון-טמפו, אמביינט, רוק אלקטרוני ועוד. הוא מייסדיו ובעליו של הלייבל Twisted Records. בתחילת שנות התשעים החל סיימון לעסוק במוזיקה אלקטרונית ועד היום היה שותף בעשרות הרכבים, שיתופי פעולה ופרויקטים עם אמני מוזיקה אלקטרונית שונים, הבולטים שבהם: שפונגל שהקים ביחד עם ראג'ה ראם, Younger Brother עם בנג'י ווהאן (Prometheus) ההרכב Celtic Cross בו פוספורד שיתף פעולה עם מרטין גלובר (Youth). פוספורד נולד בצ׳ובהאם,כפר קטן,לא רחוק מלונדון. בילדותו למד לנגן על פסנתר. סביבת הבית סיפקה השראה מוזיקלית; סבו,ג׳ורג׳ פוספורד,על שמו נקרא סיימון,היה מלחין מוכר בעולם מחזות הזמר והלחין שירים לאומנים כמו ורה לין ובינג קרוסבי. כאשר היה בן 17 עזב את ביה״ס והחל לעבוד כמתלמד באולפני ההקלטה ״אולימפיק״ בלונדון. כעבור שנה עבר לעבוד כטכנאי הקלטה באולפן החדש של מרטין גלובר (Youth) "Butterfly Studios". פוספורד העיד שתקופה זו באולפן של גלובר הייתה נקודת הפתיחה לקריירה המוזיקלית שלו. משנת 1992 החל פוספורד הצעיר להפיק מוזיקה אלקטרונית ולשתף פעולה עם הרכבים ואומנים בסצנת הפסיי טראנס העולה ובאוקטובר 1995 הוציא, תחת השם Hallucinogen את אלבום האולפן הראשון שלו, 'Twisted' בלייבל דרגונפליי רקורדס האלבום זכה להצלחה גדולה ונחשב לאחד מהאלבומים החשובים ופורצי הדרך בז׳אנר הטראנס הפסיכדלי. בהמשכה של שנה זו השתתף באלבום הבכורה של ההרכב The Infinty Project - פוספורד היה שותף בשש רצועות וטביעת ידו ניכרת היטב באלבום. בתקופה זו נרקמה לה החברות עם ראג׳ה ראם, מייסד ההרכב. חברות זו תוביל בהמשך לייסודו של ההרכב שפונגל. בשנת 1996 ייסד פוספורד ביחד עם סיימון הולטום את הלייבל Twisted Records (כיום Twisted Music) שעד היום מייצג את כל הרכביו של פוספורד והאומנים OTT ו-Prometheus. כעבור שנה, בשנת 1997, הוציא סיימון את 'The Lone Deranger' שגם הוא זכה להצלחה. אלבום זה הוא למעשה אלבום האולפן האחרון של פוספורד תחת השם Hallucinogen. באוקטובר 1998 יצא אלבום הבכורה של שפונגל 'Are You Shpongled' שהצליח מאוד.עד 2020 הם הוציאו 6 אלבומי אולפן ושני אלבומי רמיקסים. הם הופיעו במדינות רבות עם מופע חי הכולל נגנים, רקדניות ואמנות ויזואלית.בספטמבר 2018 הודיע הצמד כי ייערוך שתי הופעות לייב אחרונות. הן נערכו באמפי ׳רד רוק׳ בקולרדו בחודש מאי 2019. עוד ב-1998 - יציאת האלבום Celtic Cross של פוספורד ו-Youth. בשנת 2002 יצא האלבום 'Hallucinogen in Dub' עם גרסאות רמיקסים לקטעים של פוספורד, שהופקו על ידי OTT. בשנת 2009 יצא האלבום 'Hallucinogen in Dub Live' שהוקלט בהופעה חיה ומנגנים בו (בין היתר) פוספורד, OTT ו-Youth. בין השנים 2003 ל-2011 הוציא עם Younger Brother שלושה אלבומי אולפן. בקיץ 2020, הוציא פוספורד את: 'Flux & Contemplation - Portrait of an Artist in Isolation' - אלבום שהוקלט ברובו כהקלטה חיה באולפנו בתחילת תקופת הקורונה ונע בין אמביינט לדאון-טמפו. בסוף 2020 הגיח לאוויר העולם ההרכב "The Noodniks" שכולל את ראג׳ה ראם,פוספורד ואומן צעיר בשם Cosmic Trigger. הם הוציאו מיני-אלבום עם שני קטעים. ביולי 2023 יצאו שני אלבומי האולפן של Hallucinogen לאחר שעברו מחדש מאסטרינג. Twisted - 1995 The Lone Deranger - 1997 2002 - In Dub - Mix by Ott In Dub Live - 2009 2020 - Flux & Contemplation - Portrait Of An Artist In Isolation Alpha Centauri / LSD - 1994 LSD (Live Mix) - 1995 Angelic Particles / Soothsayer - 1995 Fluoro Neuro Sponge / Astral Pancakes - 1995 LSD - 1996 Deranger - 1996 Space Pussy - 1996 1997 - Horror-Gram Mi-Loony-Um! - 2000 אתר האינטרנט הרשמי של סיימון פוספורד (באנגלית) סיימון פוספורד, ברשת החברתית פייסבוק סיימון פוספורד, ברשת החברתית אקס (טוויטר) סיימון פוספורד, באתר ספוטיפיי סיימון פוספורד, באתר סאונדקלאוד (באנגלית) סיימון פוספורד, באתר Last.fm (באנגלית) סיימון פוספורד, באתר AllMusic (באנגלית) סיימון פוספורד, באתר MusicBrainz (באנגלית) סיימון פוספורד, באתר Discogs (באנגלית) סיימון פוספורד, באתר Songkick (באנגלית) סיימון פוספורד, באתר בנדקמפ ראיון עם סיימון פןספורד על האלבום שהוציא בתקופת הקורונה, ‏Jul 3, 2020 ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.